Basco soletán

O soletán (en euskara batua zuberera, en soletán "xiberotarra" u "xiberoko eüskara") ye un euskalkia u dialecto d'o euskara charrato en cuasi tota Sola y en Eskiula, esta zaguera localidat situata en Biarn, y huei a sola localidat fuera d'Euskal Herria on se charra o euskara como idioma materno.

Por a suya localización, o soletán tien influencia d'o biarnés (occitán) en o vocabulario y en a fonolocía. Se tracta d'un dialecto de gran homocheneidat, estando dividito en dos subdialectos: O de Pettarra a lo norte y lo de Basabürü a lo sud. Ciertos lugars de Sola s'amanan a lo euskara de Amikuze, que ye una parla de transición entre o soletán y o dialecto baixo-navarro. Ditos lugars son Domintxaine-Berroeta, Arüe-Ithorrotze-Olhaibi, Lohitzüne-Oihergi y Etxarri.

Por estar tan luent Sola y Bizcaya d'o centro d'as tierras de luenga basca, o dialecto soletán chunto con o dialecto bizcaíno son os que presentan diferencias mes grans con respecto a lo basco cheneral y a l'actual euskara batua (que actualment representa o basco cheneral porque se basa en una parla central equidistant de totas a la que s'anyaden os neolochismos y formas consideratas correctas). As diferencias entre o soletán y o basco batua'' consisten en a pronunciacion (accento marcato, la ü vueita y as sibilants sonoras), o vocabulario y morfolochia. Entre toz os euskalkis, ye o que ye mes a man con o dialecto roncalés actualment desapareixito, dica o punto que Louis Lucien Bonaparte los clasifico como un solo dialecto d'o idioma basco.

 Vocabulario 

+ Cualques particularidaz lingüisticas soletanasAragonésEuskara batuaSoletánAdverbios :nuncasekula(n)sekülana sobénmaiz, sarriüsüAdchectivos :bienongi, ondohunki, ontsa, huntsapolito, fermosoedereijerVerbos :desvenir-segertatu, jazoagitühaberukanükenpleviaeuriebiterminarbukatu, amaitu, urrenduürrentüveniretorri, joanjinNombres :cocinasukaldesükalteflorlore, lililililugaralde, lekuatze, lekümont, montanyamendi, bortubortü, borthüpleviaeuriebipoetabertsolarikoblakari / bertsularisoleguzki/ekieki, ekhisalidairten, atera, ilkielkiSolaZuberoaXiberoaEmbotatas :(no documentato)Lapurtar, BehenafarManex (embotata que fan servir en Sole para os habitants de Labort y Baixa Navarra)

Referencias

Soletan
Categoría:Sola